KTC วิ่งกระฉูด 6% โบรกฯเชียร์ “ซื้อ” เป้า 35 บาท ลุ้นกำไรปีนี้ทะลุ 5 พันลบ.
KTC วิ่งกระฉูด 6% โบรกฯเชียร์ “ซื้อ” เป้า 35 บาท ลุ้นกำไรปีนี้ทะลุ 5 พันลบ. โดยปิดตลาดภาคเช้าที่ระดับ 31.25 บาท เพิ่มขึ้น 1.75 บาท หรือ 5.93% สูงสุดที่ระดับ 31.50 บาท ต่ำสุดที่ระดับ 29.50 บาท มูลค่าการซื้อขาย 1.30 พันล้านบาท
31 ส.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ปิดตลาดภาคเช้าที่ระดับ 31.25 บาท เพิ่มขึ้น 1.75 บาท หรือ 5.93% สูงสุดที่ระดับ 31.50 บาท ต่ำสุดที่ระดับ 29.50 บาท มูลค่าการซื้อขาย 1.30 พันล้านบาท

ด้าน บล.ฟินันเซีย ไซรัส ระบุในบทวิเคราะห์ฯแนะนำ “ซื้อ” KTC โดยปรับราคาเหมาะสมขึ้นเป็น 35 บาท อิงกับประมาณการกำไรสุทธิปี 2561 ใหม่ที่ 5.1 พันล้านบาท EPS 1.98 บาท เพิ่มขึ้น 54% จากปีก่อน โดยได้ปรับเพิ่มประมาณการจาก Credit cost และหนี้สูญรับคืนที่คาดว่าจะน้อยกว่าคาดเนื่องจากคุณภาพลูกหนี้ที่ดีขึ้น และการเก็บหนี้ทำได้ดีอย่างสม่ำเสมอ
นอกจากนี้ ปรับ Loan spread เพิ่มขึ้นจากส่วนผสมของพอร์ตสินเชื่อบุคคลที่เพิ่มขึ้น และในเร็ว ๆ นี้มีแผนธุรกิจใหม่ในสินเชื่อนาโนไฟแนนซ์และพิโกไฟแนนซ์ ซึ่งเป็น High-Yield loan
 